Mazurek, Milan, poslanec NR SR (2022-02-22):
Začnem tým, čo považujem za svoju povinnosť, a to je povedať, že Jozef Pročko je najväčší ľudský odpad, akého som v živote mohol na vlastné oči vidieť, a je znamenité, že odchádza z tejto sály, pretože je to len chodiaca kopa hnoja. To je to, čo som musel povedať. A ty tu nevykrikuj, Mirko Žiak, lebo po tom, čo tu povedal ten človek, by si mal reagovať ako prvý, keby ti záležalo na tom, aby v tejto pléne, v tomto pléne bola dodržaná nejaká slušnosť. Takéto obvinenia sú ďaleko za čiarou. Sú ďaleko za čiarou. Ja tiež môžem prísť a vytiahnuť video z internetu, kde niekto hovorí, že Jozef Pročko spáva s 15-ročnými dievčatami. Môžem to tu hovoriť, ale nebudem sa znižovať na úroveň tej hromady. A už sa nebudem ani takto vyjadrovať, lebo je to neskutočné, že taká troska, taký odpad tu vôbec sedí. A to isté teraz ukazuje na úroveň vašej vládnej koalície, predovšetkým tohto kultu. Pán Kuriak, dúfam, že ste hrdý nad tým, kto nad vami sedí. Ja si vás vážim ako slušného človeka aj za to, že ste hlasovali proti tej zmluve. Počuli ste na vlastné uši, čo sedí dva rady nad vami, čo za ľudský odpad sedí dva rady nad vami. Už mu chýbalo len, aby bol holý ako vždy. Fakt by som chcel normálne, kľudne, fakticky reagovať na predmet tejto schôdze, ale dá sa to, keď toto tu predvádzajú? To je fakt neskutočné! Je neskutočné toto počúvať. A občania Slovenskej republiky sa fakt musia hanbiť za túto vládu. A majú na to fakt všetky dôvody po všetkom tom, čo ste tu dva roky napáchali. Je nepredstaviteľné, že minister vnútra, ktorý tu ani jednu malinkú chvíľu počas dnešnej rozpravy nesedel, stále sedí na tej stoličke ministra vnútra. Čo tam ešte robí? To všetko, čo sme sa tu dozvedeli, zakladá dôvod na to, aby ten človek odišiel a sám sa udal na políciu ako zločinec, ktorý riadi organizovanú zločineckú skupinu v rámci Národnej kriminálnej agentúry, a nesedel ďalej na stoličke ministra vnútra. Drží sa tej stoličky len preto, že vie, že v budúcnosti môže mať za tieto skutočnosti závažné trestnoprávne dôsledky. Ja som čakal za tie dva roky, že vy ste schopní všetkého, ale toho, čo ste schopní v týchto chvíľach, to nečakal hádam nikto na Slovensku. Sú tu nejaké politické spory, môžete ukazovať prstom na opozíciu, môžete kritizovať minulé vlády, mne je to v podstate jedno, ja som v žiadnej vláde nesedel a nemám dôvod sa žiadnej vlády zastávať. Ale jedna vec sú nejaké politické rozpory, jedna vec, že nemám rád nejakú politickú stranu, nesúhlasím s ňou alebo mám niečo voči konkrétnemu politikovi, ale niečo úplne iné je tváriť sa, že to, čo ste čítali v tých odposluchoch, alebo keď ste to nečítali, tak ste to tu aspoň počúvali, opakovane, niekoľkokrát, neexistuje. Alebo sa tváriť, že ide len o nejaké neformálne debaty, ktoré môžme ignorovať. Ako sa má cítiť občan Slovenskej republiky vo chvíli, keď vie, že v rámci Národnej kriminálnej agentúry sedí skupina vyšetrovateľov, ktorá sa veselo rozpráva vo svojej práci o tom, ako vyšetrovateľke Úradu inšpekčnej služby, ktorá na nich môže zbierať dôkazy, ktoré ich môžu kľudne doviezť až do basy alebo do väzby, čo ich tam nakoniec aj dostalo, zapália auto, polejú ho kanistrom benzínu alebo ako ju kopnú do pohlavného orgánu? Ako sa má cítiť občan Slovenskej republiky, ktorý chce veriť v spravodlivosť a v právny štát, keď vidí, že vyšetrovatelia Národnej kriminálnej agentúry nemajú problém sfalšovať čokoľvek? Falšujú podpisy svojich kolegov, dokonca si vymýšľajú celé uznesenia, len aby nepohodlných ľudí dostali do väzby. A ja som prvý človek, ktorý povie padni, komu padni. Aj tým vašim zločincom na NAKA, aj vašim ministrom a každému jednému človeku, ktorý sa na Slovensku nejakým spôsobom v rámci takéhoto korupčného správania previnil. Veď keď je niekto skorumpovaný, keď niekto spáchal trestné činy, tak ho vyšetrujte, ale zákonným spôsobom, o to ide. A nieže my sa tu dozvieme, nie ako opoziční poslanci a politici, ale ako občania Slovenskej republiky, že je tu skupina vyšetrovateľov, ktorá si, ak má potrebu, vymyslí, normálne si vymyslí obvinenie na inú vyšetrovateľku, aby sa mohli dostať do spisu a zistiť, čo na nich má. Toto je normálna mafia! Vy sa neoháňajte mafiou, nehovorte niečo o mafii, lebo veď vy sa správate ako mafia. Ale viete, čo je ešte horšie? Horšie je žiť so svedomím, ak ešte nejaké máte, že mafia je na Národnej kriminálnej agentúre, že mafia je na špeciálnej prokuratúre a že vy o tom všetkom viete, máte na to konkrétne dôkazy, získané zákonným spôsobom so súhlasom súdov, s tým, že máte legálne odposluchy, úradné záznamy a vy s tým nič nerobíte. Dokonca to tu obhajujete. Ako sa môžete znížiť do roviny, že poviete, že ide len o nejaké neformálne debaty, ktoré nemusíme brať vážne?! To už sme tu v absolútnej vojne, kedy zákony neplatia pre nikoho, koho ukážete?! Fakt ste sa chceli dostať do tohto stavu?! To je ten právny štát a tá reforma, ktorú ste ľuďom spomínali? To je ten návrat dôvery v štát? To reprezentuje minister Mikulec, ktorý sa tam priamo v tých odposluchoch spomína ako hlava spolu s Lipšicom toho celého? Takto ste chceli Slovenskú republiku odprezentovať v 21. storočí ako právny štát? V akomkoľvek inom štáte by toto, takáto závažná kauza, kde sa takéto veci prevalia, znamenala obrovskú reformu minimálne na ministerstve vnútra. Minister by okamžite vypadol. Znamenalo by to, že tí ľudia, ktorí sa týmto previnili, by v tej väzbe aj ostali, lebo málokto môže pochybovať o tom, že takíto ľudia nie sú schopní pokračovať v tejto trestnej činnosti, keď sú na slobode. Generálna prokuratúra vám skonštatovala, že stále existujú dôvody na to, aby títo ľudia boli obvinení. A práve tie odposluchy zakladajú zákonnosť takéhoto obvinenia a dôvodnosť tohto obvinenia. A vy sa stále tvárite, že nič neexistuje. Do tohto dospela Slovenská republika a poslanci vládnej koalície majú pocit, že všetko môžu obhájiť tým, že povedia, ale v minulosti bola taká a taká vláda. To nemá nič spoločné a nezakladá to nijakú obhajobu na to, čo sa deje dnes. Ak bola tá vláda zlá a mali skorumpovaných nominantov, tak má tu byť polícia, ktorá ich má zákonnými spôsobmi trestne stíhať, obviniť a ak existujú dôkazy, aj odsúdiť. Ale po tom, čo sme videli na Národnej kriminálnej agentúre, po tom, čo vplynulo z tých odposluchov, kto vám má veriť? Kto vám má veriť čo i len jedno jediné slovo, ak kohokoľvek zajtra vezmú do väzby? Ako má človek vedieť, či je to zákonné, alebo či to nejaký Čurilla napísal a našiel si na to nejakého svedka, ktorý to skrátka povedal? Lebo má na to dôvody a bojí sa dvadsaťročnej väzby, basy teda. Rozumiete, po tomto nemôže nikto na Slovensku veriť v spravodlivý štát. A ja sa týmto prihováram aj k občanom Slovenskej republiky, ktorí na toto musia stále myslieť. Pretože tu nejde len o opozíciu, opozičných politikov, o nominantov možno opozičných strán, veď tu ide o každého jedného občana Slovenskej republiky. Nikto zajtra nemôže vedieť, ako sa jeho život vyvinie, do akej pozície sa dostane, kde bude pracovať, akej korupcii napríklad bude svedkom. A pri týchto praktikách, ktoré vidí na Národnej kriminálnej agentúre a špeciálnej prokuratúre, sa môže stať aj jemu, že bude svedčiť na nesprávneho človeka alebo bude svedkom nesprávnej korupcie a že mu potom nejakí vyšetrovatelia NAKA prídu podpaľovať auto? Alebo že sa budú chcieť vyhrážať jeho rodine, alebo že si vymyslia účelovo uznesenie o vznesení obvinenia, aby sa ho ako zbavili? Toto všetko dnes je reálne možné, pretože z tých legálnych odposluchov to vyplýva. A vy sa chcete tváriť, že je všetko v poriadku. Občania Slovenskej republiky nemajú žiadnu istotu, že ak sa niečo udeje, budú stíhaní v súlade so zákonom, nemajú žiadnu istotu, že sa môžu oprieť voči polícii a veriť tomu, že ich práva budú chránené a že zákony budú dodržané. Nemajú istotu v špeciálnu prokuratúru a dnes predovšetkým majú absolútny dôvod na maximálnu nedôveru voči médiám, pretože po tom, čo sa prevalilo, mali všetky médiá do posledného písať od rána do večera, aká zásadná kauza tejto vlády sa dostala na svetlo sveta. Ale my sme svedkom presného opaku, niektoré z nich okrajovo jeden deň niečo spomenuli a potom spustili paľbu, ako sa nemáme čoho báť, ako je všetko v poriadku, ako pán Lipšic nám to všetko vysvetlil, lebo to je tá najdôveryhodnejšia osoba na Slovensku a keď Lipšic povie, že je to všetko v poriadku a že je fajn, ako sa vyšetrovatelia vo svojej práci na Národnej kriminálnej agentúre bavia o tom, ako inej vyšetrovateľke zapália auto, že je to všetko v poriadku, tak občania Slovenskej republiky hádam môžu byť spokojní. A vy dáte hlavy dole, ste spokojní, necháte tu za seba rozprávať korunovaného, mentálne postihnutého Jozefa Pročka a myslíte si, že všetko môžete len tak nejakým spôsobom zamiesť pod koberec. Rozumiete, občania Slovenskej republiky toto vidia, vidia, ako sa správate v rámci vládnej koalície, vidia, ako sa správa polícia, vidia, čo sa deje na špeciálnej prokuratúre, a vidia, ako médiá kryjú tieto kauzy. Vidia aj tú extrémnu dvojtvárnosť, na ktorú poukázal váš vlastný koaličný poslanec pán Pčolinský, ktorý povedal to jasné, že keby sa takéto svinstvo vyplavilo na povrch za minulej vlády, si predstavte teraz na malú chvíľu, že by Igor Matovič bol šéfom nejakého opozičného poslaneckého klubu a že by takéto svinstvo vyplávalo na povrch za minulej vlády a nejakí vyšetrovatelia by sa v rámci legálnych odposluchov bavili o tom, ako musia z hnutia OĽANO urobiť zločineckú organizáciu a dostať do basy čo najviac ich nominantov. Čo by Igor Matovič robil? Čo by Igor Matovič robil, keby niečo také vyplynulo na povrch? Rozumiete? Veď keby ste mali čo i len trochu svedomia, tak si to veľmi dobre viete predstaviť. Veď ten človek by sa snáď rituálne upálil pred Prezídiom Policajného zboru, však všetci vieme, čoho bol schopný. Ten človek by urobil stanové mesto pred Prezídiom Policajného zboru. Od rána do večera by nás médiá zásobovali tým, ako mafia prerástla do najvyšších úrovní štátu, ako mafia rozhoduje v štáte o spravodlivosti. A dnes je totožná, analogická situácia, akurát Igor Matovič vyzerá ako jedna z najvyšších pozícií v tejto mafii, tak je všetko v poriadku, tak je všetko v poriadku. Rozumiete? Veď kam ste to dostali, kam ste dospeli v rámci toho vedenia štátu, to ste fakt so sebou spokojní? Ja čo prejav za prejavom, už len apelujem na to, či vy ešte máte nejaké svedomie, lebo o rozume sa tu nemôžme baviť. Po dvoch rokoch vám nikto na Slovensku neverí. Igor Matovič dosiahol historickú mega nedôveru, to sa nikdy asi nepodarí nikomu inému po ňom. Nikomu pred ním sa to nepodarilo. A ja sa stále pýtam, či budete naďalej podporovať človeka, ako je Roman Mikulec, pretože ak by ste vy boli v opozícii a videli ste ministra vnútra s tak obrovským množstvom škandálov, ako kryje tak odporných vyšetrovateľov, tak by ste tu kričali možno desaťnásobne hlasnejšie ako ja a bojovali za to, aby ten človek bol odvolaný. A dnes vy svojimi hlasmi tohto človeka kryjete a ešte chcete hovoriť niečo o boji proti korupcii. Vy si korupciu neberte do úst, vy ste páni korupcie, neberte si do úst mafiu, vy vediete mafiu. A neberte si do úst fašizmus, lebo vy ste tu fašizmus zaviedli. Také fašistické praktiky tu nikdy neboli. Nikdy by takéto zvery nemali tak slobodnú a voľnú ruku na to, aby mohli páchať tieto odporné zločiny. Vy to máte priamo vo vedení Národnej kriminálnej agentúry, vo vedení ministerstva vnútra a je už len na poľutovanie a tým vyzývam všetkých občanov Slovenskej republiky, neverte mainstreamovým médiám. Po tom, ako ste videli, ako informujú o tejto kauze, vy im nemôžete veriť ani slovo, ani slovo. Zoberte si naozaj analogickú situáciu, že by toto sa dialo niekedy v minulosti, od rána do včera by spievali o tom, aké svinstvo vyplávalo na povrch. Dnes sa tvária, že nič neexistuje. Nie je naozaj najmenší dôvod im veriť. Čiže ja budem jednoznačne hlasovať za to, aby Roman Mikulec skončil ako minister vnútra. A keby mal trochu dôstojnosti a mužskej cti, tak by sa už zajtra ráno išiel najlepšie udať na políciu a usvedčiť sa z toho všetkého, čo na Slovensku napáchal, aby tým minimálne zabránil páchaniu ďalších zločinov do budúcna.